open-index/open-wikipedia-markdown huggingface dataset:
Francis Bacon

Si **Sir Francis Bacon**, *KC*, (22 Enero 1561&nbsp;– 9 Abril 1626) ay isang Ingles na pilosopo, politiko, at may-akda.  Naging kabalyero siya noong 1603.  Naging **Baron Verulam** siya noong 1618, at **Biskonde San Albano** noong  1621.  Dahil wala siyang mga anak, nagwakas ang mga titulo o pamagat na ito sa kanyang kamatayan.

Unang niyang hanapbuhay ang pagiging isang abogado.  Naging pinakakilala siya sa pagiging pangunahing tagapag-isip ng mga bagong kaparaanan sa pagtingin sa daigdig.  Dahil sa kanyang mga sulatin, nagsimula at naging bantog ang isang paraan ng pag-iisip ukol sa agham, na kilala sa kasalukuyan bilang metodong Baconiano.  Nakabatay ang pamamaraang ito sa pagtanaw sa mundo sa pamamagitan ng pagsasagawa ng mga eksperimento.  Pagkaraan ng pagpanood o pagtingin sa mga kinalabasan, nagkakaroon ang mga siyentipiko ng isang ideya upang maipaliwanag ang kung ano ang naganap.  Ang ideyang ito o hipotesis ay mas ginagawan pa ng karagdagang mga pagsusubok.  Tinatawag ang ganitong paraan ng pag-iisip hinggil sa siyensiya bilang metodolohiyang induktibo.  Noong kapanahunan ni Bacon, kaugnay ang mga metodong ito sa salamangka, pati na ang hermetisismo at alkemiya.

## Mga sanggunian 
Kategorya:Mga siyentipiko
Kategorya:Mga manunulat mula sa Inglatera
Michel Leiris

Si **Julien Michel Leiris** (20 Abril 1901 sa Paris &ndash; 30 Setyembre 1990 sa Saint-Hilaire, Essonne) ay isang Pranses na surealistang manunulat at etnograpo.

## Mga gawa
Kabilang sa kanyang mga inakdaan ang:

**Simulacre* (1925)
**Le Point Cardinal* (1927)
**Aurora* (1927-28)
**L’Âge d’homme* (1939)
**Haut Mal (poems) (1943) / reprinted as Haut Mal, suivi de Autres Lancers (1969)
**La Langue secrète des Dogons de Saga* (1948)
**Race et civilisation* (1951)
**La Possession et ses aspects théatraux chez les Éthiopiens du Gondar* (1958)
**Brisées* (1966)
**Au verso des images* (1980)
**Francis Bacon face et profil* (1983)
**Operratiques* (1992 )
**La Règle du jeu* (1948-1976)
**Journal 1922-1989'' (published in 1992)

## Mga kawing panlabas
*Talambuhay , sa MNSU.edu

Kategorya:Mga etnograpo
Kategorya:Mga makata
Kategorya:Mga manunulat mula sa Pransiya
Cimabue

[right|thumb|200px|*Krusipiho*, 1287-1288, panel, 448 x 390 sm  [Basilica di Santa Croce di Firenze|Basilica di Santa Croce, Florencia.]]

Si **Cimabue**, (*c.* 1240 - *c.* 1302), ay isang pintor ng sining mula sa Florencia, Italya noong Panahong Medyibal. **Ceni di Peppi** ang tunay niyang pangalan. Ngunit kilala rin siya bilang **Cenni di Pepo Giovanni Cimabue**, **Giovannie Cimabue**, **Bencivieni di Pepo**, at bilang **Benvenuto di Giuseppe** sa makabagong wikang Italyano. Nagpinta siya ng malalaking mga ikono sa estilong Bisantino, at ang unang dakilang magpipinta sa lungsod ng Florencia. Kabilang sa mga natitiyak na gawang ng tagapagpintang ito ang mosaiko ng Si Kristo sa Mahestiya sa loob ng Katedral ng Pisa at dalawang napakalaking nasirang mga presko sa loob ng Simbahan ng San Francisco sa Asisi.

Pinaniniwalaang pinakatanyang na pinta ni Cimabue ang "Madona ng Santa Trinita", na isang piyesang pangdambana na ginawa para sa Simbahan ng Banal na Katatluhan, isang akdang kasalukuyang nasa Tanghalang Uffizi sa Florencia. Pinaniniwalaan ring nagpinta siya ng dalawang malaking krusipihong nakasabit sa Simbahan ni San Dominiko sa Arezzo at sa Simbahan ng Banal na Krus (sa Santa Croce, Florencia). Nasira ang krusipiho ng Santa Croce dahil sa isang baha at kasalukuyang nasa loob ng museo ng simbahan.

Nagsulat ang mananalambuhay na si Giorgio Vasari ng ukol sa buhay ni Cimabue, makaraan ang 250 mga taon mula noong mamamatay ito. Kabilang sa naisulat ang hinggil sa isang araw na paglalakad ni Cimabue sa isang kanayunan, nakakita ito ng isang batang pastol na umuukit ng larawan ng isang tupa sa ibabaw ng isang bato. Napakagaling ng pagkakaguhit ng larawan kaya't pinuntahan ni Cimabue ang ama ng bata upang magmakaawang maisama niya ang batang lalaki upang maging kanyang estudyante, at nang maturuang magpinta. Si Giotto ang batang ito, na naging isang napakabantog na magpipinta at itinuturing bilang pinakaunang pinto ng Italyanong Renasimiyento. 

## Mga sanggunian 
* Giorgio Vasari, *Lives of the Artists*, (1568), edisyon ng 1965, isinalin ni George Bull, Penguin, ISBN 0-14-044164-6
* Frederick Hartt, *A History of Italian Renaissance Art*, (1970) Thames at Hudson, ISBN 0-500-23136-2
* Helen Gardner, *Art through the Ages*, (1970) Harcourt, Brace at World, ISBN 155037628 
* Ilan Rachum, *The Renaissance, an Illustrated Encyclopedia*, (1979) Octopus, ISBN 0-7064-0857-8
* Luciano Berti, *Florence: the city and its art*, (1971) Scala, ISBN (hindi alam) 
* Luciano Berti, *The Ufizzi*, (1971) Scala, Florencia. ISBN (hindi alam)

Kaurian:Mga Italyano
Kaurian:Mga pintor
Somaly Mam

Si **Somaly Mam** (ipinanganak noong 1970 o 1971) ay isang may-akdang Kambodyana at aktibistang tagapagtaguyod ng karapatan ng mga tao, na pangunahing tumutuon sa mga pangangailangan ng mga biktima ng trapiko ng tao para sa pangangalakal ng seks.  Nakatanggap siya ng pagkilalang opisyal at mula sa midya dahil sa kanyang mga gawain.

Kategorya:Mga Kamboyano
Ailuropoda melanoleuca

Ang **dambuhalang panda** o **higanteng panda** (*Ailuropoda melanoleuca*) ay isang uri ng oso.  Naninirahan ito sa mga gubat ng mga kawayan sa gitnang Tsina.  Isang nanganganib na uri ng hayop ang **pandang dambuhala**.  Noong Nobyembre 2007, mayroong 239 mga **malalaking panda** ang Tsina, na naninirahan sa alagaang nilikha ng tao.  May mga 27 **pandang higanteng** naninirahan sa mga soong nasa labas ng Tsina.  Hindi nalalaman ang tiyak na bilang ng mga **pandang malalaking** naninirahan sa kalikasan.  May mga pinagmulang nagsasabing mayroong mga 1,590,  Tila tumataas ang bilang ng mga **pandang malalaki** na nasa kalikasan.

## Tingnan din 
* Pulang panda

## Mga sanggunian 
Kategorya:Carnivora
Theodore Roethke

Si **Theodore Huebner Roethke** ( *RET-keh*) (25 Mayo 1908 &ndash; 1 Agosto 1963) ay isang Amerikanong makata.  Naglathala siya ng ilang mga tomo ng mga tulang may sariling katangiang ritmo at likas na imaheriya.  Noong 1954, ginawaran siya ng Premyong Pulitzer para sa panulaan dahil sa kanyang aklat na *The Waking*.

Kategorya:Mga makata
Kategorya:Mga manunulat mula sa Estados Unidos
Panahon ng bagyo sa Pasipiko ng 2008

Ang **Panahon ng bagyo sa hilagang- kanlurang Pasipiko noong 2008** ay walang opisyal na hangganan, ngunit karamihan ng mga bagyo (tropical cyclones) ay kadalasang nabubuo tuwing buwan ng Mayo hanggang Nobyembre.

Ang saklaw ng artikulong ito ay limitado lamang sa Karagatang Pasipiko, hilaga ng ekwador, at kanluran ng International Date Line. Ang mga bagyo na nabubuo sa silangan ng International Date Line, hilaga ng ekwador ay tinatawag na hurricane o unos. Ang mga bagyong mabubuo sa hilagang-kanlurang Pasipiko ay binibigyan ng pangalan ng Japan Metrological Agency. Ang mga bagyong na nabuo ay binibigyan ng numero na may hulapi na "W" ng Joint Typhoon Warning Center ng Estados Unidos. Sa karagdagan, ang Pangasiwaan ng Palingkurang Atmosperiko, Heopisikal at Astronomiko ng Pilipinas (PAGASA) ay nagbibigay din ng pangalan sa mga bagyo (kasama ang mga Tropical Depressions) na pumasok o nabuo sa Pilipinas. Ang mga pangalang ito ay hindi pangkaraniwang ginagamit sa labas ng Pilipinas.

### Pilipinas
Kategorya:Bagyo sa Pasipiko
Ailurus fulgens

Ang **pulang panda**, kilala rin bilang **apoy-soro** (mula sa Ingles na *firefox*) at **mas mababang panda** (mula sa Ingles na *lesser panda*) ay isang mas nakalalamang na herbiborong mamalya.  Mas natatanging nanginginain ito ng mga kawayan.  Sa biyoholohiya, kilala ito bilang ***Ailurus fulgens***, na nangangahulungang "makinang na pusa" o "pusang makintab".  Ito lamang ang uring kabilang sa pamilyang Ailuridae.  Mayroong dalawang kabahaging uri o sub-uri ito: ang *Ailurus fulgens fulgens* at ang *Ailurus fulgens styani*.

Karamihan sa mga inaalagaan at pinararami sa mga soong Hapones ang kabahaging uring *Ailurus fulgens styani*.  Tinatawag silang **pusang Oguma** o **pusang Syoukuma** sa Hapon o 小熊貓 (*xiǎo xìong māo*) sa Tsina.

## Paglalarawan 
Bahagyang mas malaki ito kaysa isang domestikadong pusa (40 - 60 sm ang haba, 3 - 6 kg ang timbang).  Endemiko ang **pandang pula** sa mga Himalaya sa Bhutan, katimugang Tsina, Pakistan, Indiya, Laos, Nepal, at Burma.  Mayroon itong tinatayang populasyong mas kaunti kaysa 2,500 nasa gulang na mga indibidwal.  Patuloy na bumababa ang kanilang bilang dahil sa pagliit at pagkakawatak-watak ng kanilang habitasyon o likas na tirahan.

## Mga sanggunian 
Kategorya:Carnivora
Bob Dylan

Si ***Bob Dylan*** (Ipinanganak bilang **Robert Allen Zimmerman**; Mayo 24, 1941) ay isang Amerikanong uma-awit, mangagawa ng kanta, naglalaro ng mga instrumento, at artista. Isa siya sa pinakabantog at pinakamatagumpay na sikat na manganganta ng huling 40 mga taon. Ipinanganak siya bilang **Robert Allen Zimmerman**, subalit legal niyang pinalitan ng Dylan ang kanyang apelyido. Ipinanganak siya sa Minesota, Estados Unidos. Noong kanyang kabataan, naging tagapagtangkilik siya ng *rock and roll*, at nagbuo ng ilang mga banda habang nasa hayskul. Ngunit, naunang naging tanyag siya bilang isang musikerong pambayan (musikang *folk*). Noong 1962, inilabas niya ang una niyang album na payak na pinamagatang *Bob Dylan*. Noong sumunod na taon, inilabas naman niya ang awiting-bayang "Blowin' in the Wind", na naging napakapopular. Noong 1965, nagsimula siyang tumugtog ng rock and roll. Noong taon ding ito niyang inilabas ang "Like a Rolling Stone", na itinuturing na pinakadakilang awiting pangmusikang popular sa lahat ng panahon. Sa Hulyo 29, 1966, nakaranas si Dylan ng isang aksidenteng pangmotorsiklo, na naging sanhi ng pagkabali ng maraming buto sa kanyang leeg. Nakaraan ang maraming mga buwan bago gumaling si Dylan, at wala siyang nailabas na mga tugtugin o musika sa panahong ito. Binalik-tanaw ni Dylan ang kanyang buhay habang nagpapagaling, nakita niya ang ginagawa ng iba pang mga manunugtog, at nagsagawa siya ng mga pagbabago sa sarili niyang estilo. Sa kanyang pagbabalik, naging kaiba sa kanyang mga naunang mga gawa ang album na *John Wesley Harding*. Habang nagsasagawa ng maraming mga paglalakbay na pangpagtatanghal noong mga kalagitnaan ng dekada ng 1960, napakakaunti ng kanyang pagpapakita sa madla hang sa gitna ng dekada ng 1970.

Naging Kristiyano si Dylan, ngunit lumayo rin pagkaraan mula sa Kristiyanismo. Gumawa siya ng pagtuklas kaugnay ng Hudaismo, isang pagbabagong sinundan ng kanyang mag-anak. Sa kasalukuyan, ayaw niyang pag-usapan ang ukol sa kanyang relihiyon. Mula noong mga 1980, nagtuon siya ng pansin sa paglalakbay.

Isa rin si Dylan sa pinakatanyag na mga taong lumilitaw sa pabalat ng ''Sgt. Pepper's Lonely Hearts Club Band'' ng The Beatles.

## Mga sanggunian 
Kategorya:Mga kompositor mula sa Estados Unidos
Kategorya:Mga manunugtog
Kategorya:Mga mang-aawit
Kategorya:Mga laureado ng Gantimpalang Nobel
Daster

Ang **daster**, binabaybay sa Ingles bilang *duster*, ay maaaring tumukoy sa:

*basahang pamunas ng alikabok; tinatawag ding pamispis, pamaspas (huwag ikalito sa *palaspas*), plumero, o pamalis (huwag ikalito sa *pamalisan*).
*ispongha o pangkalat ng pulbo.
*daster (damit), kasuotang pambahay ng isang babae.
*daster (ng mekaniko), damit na pang-ibabaw upang huwag marumihan ang nakapailalim na kasuotan.
*daster (ng pintor) (Ingles: *smock*), kasuotang pang-ibabaw upang hindi marumihan o mapuno ng pintura ang damit na nasa ilalim.
Pandakot

250px|thumb|right|Isang pandakot *(nasa ilalim)* at isang pamalis ng alikabok *(nakapaibabaw)*.

Ang **pandakot** ay isang kasangkapang panlinis na karaniwang katambal ng walis. Karaniwan itong nahahawakan ng kamay at dinisenyong para magamit sa tahanan, subalit mayroon ding mga pangkumersiyal o pang-industriyang may bisagra sa isang dulo ng isang patpat upang maiwasan ang madalas na pagbaluktot o pagtuwad ng taong gumagamit nito. Maaari itong gamiting kasama ng isang malaking walis o mas maliit na sepilyong panlinis, o kaya pamalis na alikabok. May mga nabibiling magkakasama ang mga kagamitang ito. Inimbento ito ng Amerikanong imbentor na si T.E. McNeill noong 1858 Si Lloyd P. Ray ang unang lalaking taong may itim na balat na nakapagpainam sa pandakot. Noong 3 Agosto 1897, tumanggap siya ng patente, ang patente bilang 587607 sa Estados Unidos para sa isang aparatong mayroong hawakang kahoy na nakakabit sa isang metal na tipunang plato upang maayos na makulekta ang basura.

## Mga sanggunian 
Kategorya:Gamit
Sikoterapiya

Ang **sikoterapiya** ay ang sinasadya o intensiyonal na pagkakaugnayang interpersonal o pakikisalamuha ng mga tao na ginagamit na mga may pagsasanay na mga **sikoterapista** upang matulungan ang isang kliyente o pasyente hinggil sa mga suliranin sa pamumuhay. May layunin itong makapagpataas ng kainamang pangtao o kalusugan ng isang indibidwal. Gumagamit ang mga sikoterapista ng maraming mga kasakop na mga tekniko o pamamaraan batay sa pagtatatag ng pangkaranasang pakikipag-ugnayan, diyalogo, komunikasyon o pakikipagtalastasan, at pagbabago ng kaasalan o ugali, na idinisenyo upang mapabuti o mapainam ang kalusugang pangkaisipan ng isang kliyente, o upang mapabuti ang relasyon ng isang pangkat, katulad ng sa mag-anak. Maaaring isagawa ang sikoterapiya ng isang bilang sari-saring taong may mga kuwalipikasyon, kabilang ang mga sikolohista (o sikologo), mga terapista sa kasal at ng mag-anak, mga terapistang okupasyonal, mga lisensiyadong klinikal na manggagawang pangsosyal o panglipunan, mga konselor, mga sikiyatrikong nars, mga sikoanalista, at mga sikiyatrista. 

Sa maikling pagsasaad, nilalarawan ng o sa sikoterapiya ang paraang ginagamit ng mga sikoterapista, mga taong espesyalistang tumutulong sa mga taong may mga suliranin at kawalan ng katuwaan sa kanilang mga buhay o sa mga taon nais painamin ang kalidad ng kanilang mga buhay at pakikipag-ugnayan sa kapwa.

Nangangahulugan ang sikoterapiya ng paggagamot ng isip o isipan, na may layuning painamin ang damdamin ng isang tao, upang maging mas magkaroon ang tao ng lakas ng loob, maging mas masaya, at mas magkaroon ng pagtaban o kontrol sa kanilang mga buhay. Ang pangunahing paraan upang maisagawa ito ay ang pakikipag-usap sa isang taong tumatangan sa mga suliranin, sa isang paraan na makakapagsimula silang maunawaan ng mas mabuti ang kanilang mga sarili. May ilang mga sikoterapista maaaring makilahok sa iba pang pangkat ng mga tao, katulad ng isang pamilyang may mga suliranin at hindi maligaya.

## Mga sanggunian 
Kaurian:Panggagamot
Kaurian:Sikolohiya
Kubikulo

thumb|right|220px|Isang palapag sa loob ng isang gusaling pangtanggapan o opisina na puno ng mga kubikulo.
thumb|220px|right|Hitsura ng loob ng isang kubikulo.

Ang **kubikulo**, **kubikel**, o **kyubikel** (Ingles: *cubicle*, *cubicle desk*, o *office cubicle*) ay isang maliit na silid o kompartamento.  Maaari itong isang maliit na espasyong pangtrabahong karaniwang matatagpuan sa mga tanggapan o mga opisina.  Maaari rin itong isang lugar na ginagamit bilang palitan ng kasuotan, na kalimitang makikita sa mga languyan o palanguyan at mga himnasyo.  Tumutukoy din ito sa isang maliit na silid-tulugan.  Tinatawag din itong **kubiporma** dahil sa kalimitang pagiging hugis kubo o kuwadrado nito.

## Mga sanggunian
Kategorya:Mga gusali at estruktura
Paghihintay kay Godo

thumb|right|250px|Isang eksena sa *Paghihintay kay Godo*, na nagpapakita ng pagbuno ng tatlong lalaki kay *Lucky* *(nasa gitna)*, isang tauhan sa dula, pagkaraan ng kanyang monologo.

Ang ***Paghihintay kay Godo*** o ***Pag-aabang kay Godo*** (maaari ring ***Naghihintay kay Godo*** o ***Nag-aabang kay Godo***), mula sa orihinal na pamagat sa Ingles na ***Waiting for Godot*** () ay isang dulang pangtanghalan ni Samuel Beckett, kung saan dalawang tauhan, sina Vladimir at Estragon, ang naghihintay sa isang taong nagngangalang Godo o *Godot*.  Humantong sa maraming iba-ibang mga pag-unawa o interpretasyon ang hindi lumilitaw na si Godo, hindi paglitaw o hindi pag-iral ni Godo, maging ang iba pang maraming mga aspeto ng dula, mula pa noong unang pagpapalabas nito sa tanghalan.  Nahalal ito bilang isa sa pinakamahalagang dula sa wikang Ingles ng ika-20 daang taon, isang pagsasalinwika ni Becket ang *Waiting for Godot* ng kanyang sariling orihinal na bersyong nasa wikang Pranses, ang ***En attendant Godot***.  Sa Ingles lamang matatagpuan ang pagkakaroon ng kabahaging pamagat o subtitulong "a tragicomedy in two acts" o *isang trahedya-komedyang may dalawang akto* o *isang trahikomedyang may dalawang akto*.  Nilikha ang orihinal na tekstong Pranses sa pagitan ng 9 Oktubre 1948 at 29 Enero 1949.  Una itong naipalabas noong 5 Enero 1953 sa tanghalang may pangalang *Théâtre de Babylone* (Tanghalan ng Babilonya).  Nasa ilalim ng direksiyon ni Roger Blin ang produksiyon, na siya rin gumanap ng gampanin bilang Pozzo.

Sa Pilipinas, si Rolando S. Tinio ang nagdisenyo ng entablado at mga kasuotan ng pagtatanghal ng *Paghihintay Kay Godo* at ibang pang mga pagtatanghal ng Teatro Pilipino.

## Mga sanggunian 
Kategorya:Dula
Kategorya:Estados Unidos
Kategorya:Panitikan
Cleavage

Ang ***cleavage*** (bigkas: /kli-veydj/) ay isang salitang Ingles na maaaring tumukoy sa:

*Anumang hati, bitak, biyak, baak, pagkakatipak, pagkakahati, pahati, siklat, silat, sipak, o  paghahati. 
*Isang selulang nagdurulot ng blastula mula sa isang pertilisadong obum.
*Hati sa pagitan ng dalawang mga suso ng isang babae.
Pamalisan

thumb|right|Isang pamalisan sa harap ng isang pinto.

Ang **pamalisan ng paa** ay isang patag at karaniwang parisukat na pamunasan o punasan ng paa na nilalagay sa may pintuan ng isang bahay.  Nilalagay ito sa kaagad na labas o loob ng pasukan ng isang bahay o gusali upang mapahintulutan ang mga tao na tanggalin o palisin ang mga sakong o talampakan ng kanilang mga sapatos o anumang sapin sa paa bago pumasok.  Kalimitang gawa ang mga pamalisan sa matibay at matagal masirang mga materyal katulad ng himaymay ng hibla ng bunot ng niyog, hibla at sanga o tangkay ng palmira o puno ng palma (*Arecaceae*), nilon, goma, tela, o aluminyo at iba pang mga metal.  Maaari ring tinatawag na "pambating banig" ang pamalisan ng paa, sapagkat may kaugnayan sa pagbati ng mga panauhin ang kanilang kinalalagyan, at maaaring magkaroon ng nakasulat na salita, mensahe, o senyas ng pagbati, na maaaring nakakatawa rin at may mga ginuhit na larawan.  

Sa ibang pakahulugan, maaari itong piguratibong tumukoy sa isang taong hindi pumapalag o tumututol sa pang-aabuso, pang-aapi at paggamit sa kanya ng ibang mga tao.
       
## Mga sanggunian
Kaurian:Gamit
Brooklyn

thumb|200px|right|Isa itong mapa ng Lungsod ng Bagong York. Nakukulayan ng dilaw ang bahagi ng Brooklyn.

Ang **Brooklyn** ay isa sa limang mga boro ng Lungsod ng Bagong York. Matatagpuan dito ang Tulay ng Brooklyn, isang kilalang tulay sa Brooklyn. Isa ang Brooklyn sa higit na kilalang mga boro. Pinangalanan ito mula sa bayang Olandes na Breukelen. 

Ang Brooklyn ay makikita sa timog-kanluran ng boro ng Queens sa dulong silangang bahagi ng Long Island. Isang malayang lungsod ito hanggang sa pagsama niya sa Lungsod ng Bagong York noong 1898, Ang Brooklyn ang pinakamataong boro na may 2.5 milyong katao, at ang pangalawa sa laki. Kung ang boro ay isang malaya na lungsod, ito ang magiging pang-apat na pinakamalaking lungsod sa Estados Unidos. Simula 2896, ang brooklyn ay may kaparehong hangganan sa **Kings County**, na ang pinakamataong lugar sa Lungsod ng Bagong York, ang pangalawang may malaking densidad ng populasyon matapos ang New York County o ang Manhattan.

## Mga sanggunian 
Kategorya:Lungsod ng New York
Lawrence Sanders

Si **Lawrence Sanders** (15 Marso 1920 &ndash; 7 Pebrero 1998) ay isang Amerikanong nobelista.

## Talambuhay
Ipinanganak siya sa Brooklyn, Bagong York.  Pagkaraan ng pag-aaral sa publikong paaralan, nagpunta siya sa Kolehiyo ng Wabash at nakatanggap ng degri sa Batsilyer sa Sining.  Nagbalik siya sa Lungsod ng Bagong York at naghanapbuhay sa Tindahang Departamento ng Macy's.  Noong 1943, sumali siya sa Hukbo ng mga Marino ng Estados Unidos at nagtapos ng paglilingkod noong 1946.

Dati siyang naging isang manunulat ng editoryal para sa isang magasin.  Sa paglaon, tumuon siya sa pagsusulat ng mga kathang-isip na panitikan.  Naisulat niya ang kanyang unang nobela, ang *Anderson Tapes* noong 1970, sa edad na 50.  Isa itong nobelang kinasasangkutan ng paglalahad ukol sa pangkat ng mga kriminal na magnanakaw sa isang maluhong gusali ng mga apartamento.  Noong 1971, nagkamit siya ng Parangal na Edgar (en) mula sa Mga Manunulat ng Misteryo ng Amerika, para sa pinakamahusay na unang nobela.

## Mga sanggunian
* *"Authors and Creators: Lawrence Sanders,"* *Thrilling Detective Web Site*, ThrillingDetective.com
* "Lawrence Sanders," *Contemporary Authors,* 5 Setyembre 2003. *Literature Resource Center,* Gale (13 Pebrero 2004).
* *Bibliyograpiya ng May-akda*, BookReporter.com

Kategorya:Mga manunulat mula sa Estados Unidos
Boro

Ang **borough** /bo·row/ ay isang kahatiang administratibo sa sari-saring mga bansa.  Sa prinsipyo, tumutukoy ang borough sa isang bayang namamahala ng sarili bagaman, sa aktuwal na pagpapalakad, malawakan ang pagkakaiba-iba sa opisyal na paggamit ng salita.  Sa Estados Unidos, katumbas o kahalintulad ito ng isang bayan o munisipyo.

Noong mga panahong midyibal, mga maliit na pamayanan ang mga borough na may ilang kakayahang mamahala ng sarili.  Partikular na pangkaraniwan ang mga borough sa Inglatera, Alemanya, at Scotland.  Sa Inglatera midyibal, mayroon ding karapatan ang mga borough na maghalal ng mga kasapi ng parlamento.  Pinaniniwalaang ang *The Borough* o "Ang borough" sa Southwark, London ang orihinal na borough na pinagmulan ng lahat ng iba pang mga sumunod na borough.

Sa kalimitan, isang isang bayan ang isang borough na may sariling pamahalaang lokal.  Subalit, sa ilang mga lungsod, isa itong kabahaging kahatian o subdibisyon ng isang lungsod, katulad ng London, New York, Toronto, Montreal, at iba pa.)  Sa ganitong mga kaso, normal na may limitadong kapangyarihan nakalaan sa mga ito, na nagmula sa pamahalaang pampook ng lungsod, o wala silang kahit na anumang mga kapangyarihan.  Sa ilang partikular na mga panahon, hindi nagkaroon ang Londres ng pamahalaan na para sa pangkabuoan ng lungsod, at ang mga borough ang pinakapangunahing bahagi o yunit ng pamahalaang lokal para sa mga Londonero o taga-Londres.

Sa ibang mga lugar, katulad ng Alaska, hindi nangangahulugan ang borough ng pagiging isang kabayanan, kundi isang buong rehiyon.  Sa Australya, nangangahulugan itong isang bayan na kasama ang nakapaligid na pook, katulad ng Borough ng Queenscliffe.

Umiiral ang mga borough sa United Kingdom, partikular na sa Inglatera at Northern Ireland, sa mga lalawigan ng Quebec sa Canada, sa ilang mga estado ng Estados Unidos, sa Israel, at dating umiiral rin sa New Zealand.

## Mga sanggunian
Kategorya:Mga uri ng pamayanang pantao
Kategorya:Mga uri ng subdibisyong pambansa
Parlamento

Ang **parlamento** o **batasan** ay isang uri ng lehislatura, taglay lalo na ng mga bansang may sistema ng pamahalaang hango sa sistemang Westminster ng United Kingdom.

## Etimlohiya
Galing ang *parlamento* sa salitang Pranses na *parlement*, mulà sa pandiwang  *parler* na may kahuguláng "magsalità". Buhat nito, ang *parlement* ay isang diskusyón o isang pagpupulong kung saan tinatalakay ang iba't ibang mga isyu sa isang bansà. Isang uri rin ito ng debate o pakikipagtalastasan ng mga estudyante.

## Paglalarawan
Isa itong uri ng demokratikong bansa na pinamúmunuan ng isang punong ministro bilang punong-gobyerno, at may isang kapulungán ng mga tagapágbatás. Ang partidong nanalo ng pinakamaraming silya sa lehislatura sa isang pederal na eleksiyon ang bumubuó ng gobyerno ng bansà at ang pinuno ng partidong ito ang nagiging punong ministro. Ito ay tinatawag na gobyernong mayoridad kung nakuha nito ang itinakdang bilang upang maging mayoridad.

Halimbawa sa Nagkakaisang Kaharian, kinakailangang makakuha ng 326 na silya ang isang partido upang makabuo ng absolutong mayoridad. Kung hindì umabot sa mayoridad ang nakuhang silya ng isang partido at nakakuha ng pinakaraming silya ang mga katúnggaling partido, ito ay tinatawag na gobyernong minoridad.

## Tingnan din 
* Pamamaraang parlamentaryo
* Tagapagbatas

## Mga sanggunian 
Kategorya:Mga lehislatura
Kategorya:Politika
Kategorya:Agham pampolitika
Kategorya:Parlamento
Moske

[thumb| Ang Moskeng Faisal sa [Islamabad ay ang pinakamalaking moske sa Pakistan at sa Timog Asya na may kapasidad na 300,000]]Ang isang **moske** o **mosque**, tinatawag ding **masjid** (  ), ay isang lugar ng pagsamba para sa mga Muslim. Karaniwang tumutukoy ang katawagan gusaling may takip, subalit maaaring maging anumang lugar kung saan isinasagawa ang mga pagdarasal ng Islam, tulad ng panlabas na patyo.

Noong una, mga simpleng lugar ng pagdarasal ang mga moske para sa mga unang Muslim, at maaaring naging bukas na espasyo sa halip na mga detalyadong gusali. Sa unang yugto ng arkitekturang Islamiko (650–750 CE), ang mga naunang moske ay binubuo ng bukas at saradong espasyong may takip na napapalibutan ng mga pader, kadalasang may mga minarete, kung saan ang inihahayag araw-araw ang panawagan sa Islamikong pagdarasal. Karaniwan sa mga gusali ng moske ang pagkakaroon ng isang espesyal na pandekorasyon na hornasina (isang *mihrab*) na nakalagay sa dingding sa direksyon ng lungsod ng Meka (ang *qibla*), na dapat harapin ng mga Muslim sa panahon ng pagdarasal, Ang pulpito (*minbar*), kung saan ibinibigay ang mga pampublikong sermon (*khutbah*) sa kaganapan ng pagdarasal sa Biyernes, ay katangian ng moske sa gitnang lungsod noong unang panahon, subalit naging karaniwan mula noon ito sa mas maliliit na moske.

Sa panahon at pagkatapos ng unang pananakop ng mga Muslim, itinatag ang mga moske sa labas ng Arabia sa daan-daang bilang; maraming sinagoga, simbahan, at templo ang ginawang mga moske at sa gayo'y naimpluwensiyahan ang mga istilo ng arkitektura ng Islam sa paglipas ng mga dantaon. 

### Ramadan 
[left|thumb| Iftar sa Gran Moske ng Taipei, [Taiwan sa panahon ng Ramadan]]
Ang pinakabanal na buwan ng Islam, ang *Ramaḍān*, ay ginugunita sa pamamagitan ng maraming mga kaganapan. Dahil dapat mag-ayuno ang mga Muslim tuwing may araw sa panahon ng Ramadan, nagpapasinaya ang mga moske ng mga hapunang *Ifṭār* pagkatapos ng paglubog ng araw at ang ikaapat na kinakailangang panalangin sa araw, iyon ay *Maghrib*. Ibinibigay ang pagkain ng mga miyembro ng pamayanan, sa gayon, lumilikha ng pang-araw-araw na hapunan na binigay ng patak-patak ng bawat kasapi ng pamayanan. Dahil sa kontribusyon ng komunidad na kinakailangan upang maghatid ng mga hapunan ng *iftar*, ang mga moske na may mas maliliit na kongregasyon ay maaaring hindi makapagpasinaya ng mga hapunan ng *iftar* araw-araw. Nagdaraos din ang ilang mga moske ng mga pagkaing *Suḥūr* bago ang madaling araw sa mga nagtitipon na dumadalo sa unang kinakailangang panalangin sa araw, ang *Fajr*. Tulad ng mga hapunan sa *iftar*, karaniwang nagbibigay ang mga natitipon ng pagkain para sa *suhoor*, bagaman maaaring magbigay ng pagkain sa halip ang mga may kakayahang moske. Madalas na mag-imbita ang mga moske ng mas mahihirap na miyembro ng komunidad ng Muslim na makibahagi sa pagsisimula at pagtigil sa pag-aayuno, dahil itinuturing sa Islam ang pagbibigay ng kawanggawa sa panahon ng Ramadan bilang lalong marangal.
## Mga pananda 
## Mga sanggunian 
Kategorya:Arkitekturang Islamiko
Kategorya:Mga moske
Kategorya:Mga artikulong naglalaman ng Arabe
Myōjin-shō

Ang  ay isang bulkang submarino (bulkan sa ilalim ng dagat) na matatagpuan 450 na kilometro sa timog ng Tokyo sa Izu-Ogasawara Ridge sa Izu Islands. Napansin mula 1869 ang mga aktibidad ng bulkan. Mula noon dumanas ito ng maraming pagputok, ang pinakamalaki dito ay nagdulot ng pagkakaroon at pagkawala ng isang maliit na isla.

Ang pangalang Myōjin-Sho ay nagmula sa isang bangkang pangigisda, *No.11 Myōjin-Maru*  ng Yaizu City, Shizuoka Prefecture, ang mga tripulante nito ang unang nakasaksi ng isang malaking pagputok ng 1952.

Kategorya:Mga bulkan sa Hapon
Oprah Winfrey

Si **Oprah Gail Winfrey** (ipinanganak noong Enero 29, 1954) ay isang Aprikanang-Amerikanang negosyante at aktres. Nagmamay-ari siya ng ilang mga aklat, magasin, at mga pelikula, bilang karagdagan sa kanyang palabas sa telebisyong may usapan na *The Oprah Winfrey Show*, na sumasahimpapawid na sa buong Estados Unidos mula pa noong Setyembre 8, 1986.

## Mga panlabas na kawing 
* www.oprah.com , ang opisyal na websayt ni Oprah
* Mga balita ukol kay Oprah Winfrey at mga larawan, sa OprahGailWinfrey.com

## Sanggunian 
Kategorya:Mga negosyante
Kategorya:Mga artista mula sa Estados Unidos
Kategorya:Ipinanganak noong 1954
Alkampor

:*Tungkol ito sa mga panlaban sa mga peste, para sa sayaw tingnan ang alcamfor.*

Ang **alkampor** ay maliliit na mga bola ng kemikal na panlaban sa salot o peste at pabango o deodorante.  Ginagamit ito kapag itinatabi at hindi ginagamit ang mga damit at iba pang mga bagay na maaaring masira dahil sa mga amag o mga larba ng mga gamu-gamo, partikular na ang mga *Tineidae* katulad ng *Tineola bisselliella*.

## Mga sanggunian
Kategorya:Mga kompuwestong kimikal
Lokasyon

Maaaring tumukoy ang **lokasyon** sa:

* Lokasyon (heograpiya), isa sa limang temang pang-heograpiya at isang partikular na posisyon o punto sa pisikal na espasyo. (kabilang ang tumpak at bisinal.)
* Tumpak na lokasyon
* Nilalamang-lokasyon sa mga uluhan (*headers*) ng HTTP: isang *Uniform Resource Identifier*
* Lokasyon sa pagkuha ng pelikula, isang lugar kung saan ginagawa ang ilan o lahat ng serye ng pelikula o telebisyon

## Tingnan din 
* Lugar
O Canada

Ang "**O Canada**" ay ang pambansang awit ng Canada.

## Mga opisyal na titik 
Matatagpuan sa Pook-sapot ng pamahalaan ng Canada na nakalaan sa "Pagsusulong ng Seremonyal at Simbolong Kanadyano" ang  mga opisyal na mga titik sa Ingles at Pranses, pati na ang isang pagsasalin ng Pranses na bersyon at ang isang sipi ni Weir sa orihinal na wikang Ingles ng tula.

## Mga sanggunian 
Kategorya:Pambansang awit
Kategorya:Canada
Likido

thumb|150px|left|Ang tubig ay isang likido
Ang **likido** (mula sa Kastila *líquido)* ay isa sa mga pangunahing katayuan ng materya. Ito ay isang pluwido na may mga partikulo na maluwag. Ang ibabaw ay isang free surface kung saan ang mga likido na ito ay hindi napipilitan sa pamamagitan ng isang lalagyan.

## Mga katangian 
thumb|Mga molecule sa solid, likido at gas.
thumb|200px|Isang dayagram ng mga katayuan ng materya
Ang hugis ng likido ay natutukoy ayon sa lalagyan na pinupuno nito. Iyon ay upang sabihin, ang mga likido particle (normal na molecules o tumpok ng molecules) ay may kalayaan upang ilipat ang tungkol sa lakas ng tunog, ngunit sila ay bumuo ng isang ibabaw na maaaring hindi kinakailangang maging katulad ng mga sasakyang-dagat. Ang parehong ay hindi maaaring sinabi tungkol sa isang gas; ito ay maaari ding itinuturing na isang sunud-sunuran (mga bagay-bagay na daloy, kabilang ang mga gas), ngunit ito ay dapat na sumunod sa hugis ng kinalalagyan nito.

Halimbawa ng mga karaniwang likido ay tubig, gasolina at langis. Kasama rin ang iba tulad ng gatas, dugo at sabon (likidong katayuan). Anim lang ang elementong likido sa room temperature o/at pressure: mercury, bromine, francium, caesium, gallium at rubidium.
Sa pag-aaral ng buhay, ang bawat buhay ay kailangan ng tubig.

## Pagsukat 
Ang mga likido ay kadalasang isinusukat ng bolyum. Kasama na rito ang litro, hindi isang sistemang pandaigdig ng mga yunit, at ang cubic meter na isang sistemang pandaigdig ng mga yunit

## Mga sanggunian
Manhattan

thumb|250px|Ang mga bahagi ng Manhattan kuha mula sa himpapawid
[thumb|250px|Lokasyon ng Manhattan(dilaw) sa lungsod ng [Lungsod ng Bagong York]]
Ang **Manhattan** ay isa sa mga boro ng lungsod ng Lungsod ng Bagong York, na nasa isla ng Manhattan sa bukana ng Ilog Hudson.

Ang **New York County** na may parehong hangganan sa boro ng Manhattan (at hindi dapat ipalit sa New York City o Lungsod ng Bagong York), ay ang pinaka-dense na county sa Estados Unidos na may 2008 na populasyon na 1,634,795 sa lawak na 22.96 square miles (59.47&nbsp;km²), o 71,201 na naninirahan bawat square mile (27,485/km²). Ito rin ang isan sa mga pinakamayaman na county sa Amerika na may 2005 taunang income na $100,000. Ang Manhattan ay ang pangatlong pinakamalaki sa limang boro ng Lungsod ng Bagong York. Ito ay binubuo ng Isla ng Manhattan at ilang mga karatig na isla: Roosevelt Island, Randall's Island, Ward's Island, Governors Island, Liberty Island, part of Ellis Island, at U Thant Island; pati na rin ang Marble Hill, isang maliit na parte na nakadikit sa Brinx.

## Mga sanggunian 
Kategorya:Lungsod ng New York
Kategorya:Mga pulo sa Lungsod ng Bagong York
Ang Bronx

[thumb|200px|Lokasyon ng Bronx(dilaw) sa lungsod ng [Lungsod ng Bagong York]]
**Ang Bronx** ay isa sa mga limang boro ng Lungsod ng Bagong York. Ito ay ang hilagaan ng lungsod ng boro at ang pinakabago ng 62 mga county ng New York ng Estado. Ang Bronx ay matatagpuan sa hilagang-silangan ng Manhattan at timog ng Westchester County. Ito ay ang tanging boro nakatayo una sa North American Mainland (habang ang iba pang apat na ay sa mga pulo, maliban sa Marble Hill, isang napaka-maliit na bahagi ng Manhattan.). Sa 2009, ang US Census Bureau tinatayang na ang boro ng populasyon noong 1 Hulyo 2008 ay 1,391,903, sa isang lugar ng 42 parisukat milya (109 square kilometro) ng lupa, ang paggawa ng Bronx ang ika-apat na pinaka-matao ng limang boroughs, ika-apat na lupain sa lugar, at pangatlong sa densidad ng populasyon.

Ang Bronx ay hinati ng Ilog Bronx sa isang mas maburol na seksiyon sa kanluran, malapit sa Manhattan, at ang East Bronx, malapit sa Queens at Long Island. Ang West Bronx ay isinama sa Lungsod ng Bagong York(pagkatapos ay higit sa lahat inilipast sa Manhattan) sa 1874, at ang mga lugar sa silangan ng Bronx River sa 1895. Ang Bronx unang naging isang natanging mga legal na pagkakakilanlan kapag ito ay naging isang boro ng Greater New York noong 1898. Ang Bronx County (ang County ng Bronx), na may parehong bilang ng mga hangganan Borough, ay hiwalay mula sa New York County (ngayon coextensive sa Borough ng Manhattan) sa 1912 at nagsimula ng kanyang sariling mga operasyon sa Enero 1914. Bagaman ang Bronx ay ang mga pangatlong may pinaka makapal na dami tao ng county sa Estados Unidos, tungkol sa isang isang-kapat ng taon ng kanyang lupain ay bukas na space, kabilang ang Woodlawn sementeryo, Van Cortlandt Park, Pelham Bay Park, ang New York botaniko Garden at ang Bronx Zoo sa Borough ng hilaga at sentro, sa lupa sadya nakapreserba sa yumao 19th siglo bilang urban development ay lumaki pahilaga patungong silangan at mula sa Manhattan sa daan, tulay at mga tren.

## Mga sanggunian 
Kategorya:Lungsod ng New York
O Land of Beauty!

Ang **O Land of Beauty!** o **O Lupain ng Kagandahan** sa Tagalog ay ang pambansang Awit ng San Cristobal at Nieves. Sinulat at nito ni Kenrick Georges. Ito ay naging opisyal noong 1983

## Mga opisyal na titik 
:O Land of Beauty!
:Our country where peace abounds,
:Thy children stand free
:On the strength of will and love.
:With God in all our struggles,
:St. Kitts and Nevis be
:A nation bound together,
:With a common destiny.

:As stalwarts we stand
:For justice and liberty.
:With wisdom and truth
:We will serve and honour thee.
:No sword nor spear can conquer
:For God will sure defend.
:His blessings shall forever
:To posterity extend.

### Tagalog na pagsalin 
:O Lupain ng Kagandahan!
:Ang aming mga bansa kung saan ang kapayapaan ay dumadaloy,
:Mo anak tumayo 
:Sa lakas ng gustuhin at pag-ibig.
:Sa pamamagitan ng Diyos sa lahat ng aming pakikibaka,
:Ang San Cristobal at Nieves ay
:Ang isang bansa nakagapos magkasama,
:Sa iisang tadhana.

:Bilang stalwarts kami ay tumatayo
:Para sa katarungan at kalayaan.
:Sa pamamagitan ng karunungan at katotohanan
:Kami ay maglingkod at paggalang sa iyo.
:Walang espado ni sumibat ang maaaring sumakop
:Para sa Diyos ay sigurado ipagtanggol.
:Kanyang bendisyon ay magpakailanman
:Upang pagyamanin pa.

## Mga link sa labas 
* Makinig sa *O Land of Beauty* (instrumental version, mp3)
* Listahan ng mga Pambansang Awit sa MIDI Audio File format 

Kategorya:Pambansang awit
Queens

[thumb|right|200px|Ang Queens (dilaw) ay isa sa mga boro ng [Lungsod ng Bagong York. Ang dalawa sa talong paliparan (lila) ng Lungsod ng bagong York ay nasa Queens din.]]

Ang **Queens** ay ang pinakamalaking sa lugar, ang pangalawang-pinakamalaking sa populasyon, at ang mga bahagi ng limang boro kung saan ang bumubuo sa Lungsod ng New York. Ang hangganan ng boro ng Queens ay magkapareho sa mga ng Queens County, isang subdibisyon ng Estado ng New York sa hilagang silangang Estados Unidos.

Matatagpuan sa kanluran bahagi ng Pulo ng Long, ang Queens ay sa bahay ng dalawang ng tatlong pangunahing paliparan ng Lungsod ng New York, John F. Kennedy at LaGuardia; ito rin ay ang kinalalagyan ng New York Mets baseball team; ang US Open tennis tournament; Flushing Meadows Park at Silvercup Studios.

Ayon sa American Community Survey, ang mga imigrante sumasaklaw sa 47.6% ng mga residente Queens.  May populasyon na 2.3 milyon ito ay ang pangalawang pinaka-matao na boro sa Lungsod ng Bagong York (matapos ng Brooklyn) at ang pinaka-ikasampu matao na county sa Estados Unidos. Ito rin ay ang mga bansa sa ika-apat na may pinaka densidad na county (sumusunod ng mga county na sumasakop Manhattan, Brooklyn at ang Bronx).  2.3 milyon ay ang pinakamataas na naitalang populasyong para sa Borough.  Kung magiging malayang lungsod, ito ang magiging ikalimang pinakamalaking lungsod sa Estados Unidos.

## Mga sanggunian 
Kategorya:Lungsod ng New York
Pulo ng Wake

thumb|Ang Pulong Wake
Ang **Pulo ng Wake** (na kilala rin bilang Wake Atoll) ay isang koral atoll nang msy baybay-dagat ng 12 milya (19 kilometro) sa Hilagang Karagatang Pasipiko, matatagpuan ang sa dalawang-ikatlong ng mga paraan mula sa Honolulu (2300 batas milya o 3,700&nbsp;km kanluran) sa Guam (1,510 milya o 2,430&nbsp;km silangan). Ito ay isang unorganized, unincorporated teritoryo ng Estados Unidos, ibibigay sa pamamagitan ng Opisina ng pulo Affairs, US Kagawaran ng Panloob. Pagpunta sa mga isla ay limitado, at ang lahat ng kasalukuyang mga gawain sa isla ay pinamamahalaan ng Estados Unidos Air Force. Mayroon ding isang misayl pasilidad ang pinamamahalaan ng Estados Unidos Army. Ang pinakamalaking isla (Wake Island) ay ang sentro ng aktibidad sa Atoll at may 9.800 paa (3,000 m) patakbuhan.

Para sa Estadistikang layunin, ang Wake ay grupo bilang isa sa United States Minor Outlying Islands.

## Heograpiya 
Wake ay matatagpuan sa kanluran ng International Date Line, at ito ay isang araw ahead ng 50 mga estado.

Kahit ang Wake ay opisyal na tinatawag na isang pulo na isahan, ito ay tunay na isang Atoll na binubuo ng tatlong mga kalapit na isla ng isang central na lagoon:

Ikinikilala sa Atoll bilang isang isla ay ang resulta ng isang pre-World War II pagnanais ng Estados Unidos Navy na makilala Wake mula sa iba pang mga atolls, karamihan ay parte ng teritoeyo ng mga Hapon.

## Sanggunian 
Kategorya:Mga pulo
Pulo ng Staten

[thumb|200px|Ang Staten Island(dilaw) ay isa sa mga boro ng [Lungsod ng New York]]
Ang **Staten Island** ay isang borough ng Lungsod ng New York  sa timog-kanlurang bahagi ng siyudad. Ang Staten Island ay pinaghihiwalay mula sa New Jersey ng Arthur Kill at ang Kill Van Kull, at mula sa iba pang mga bahagi ng Lungsod ng New York ng New York Bay. May populasyon na 487,407, ang Staten Island ay may pinakamababa sa lahat ng boro ngunit ito ay ang ikatlong pinakamalaking sa mga lugar na may 59 sq mi (153&nbsp;km2).

Ang Borough ng Staten Island ay kadikit sa Richmond County, ang pinakatimog na county sa estado ng New York. Hanggang 1975, ang boro ay opisyal na pinangalanang boro ng Richmond.  Ang Staten Island ay paminsan-minsan na tinatawag na "ang nalimutan Borough" sa pamamagitan ng mga naninirahan na pakiramdam nagpapabaya ng lungsod na pamahalaan. 

Ang Staten Island ay ang pinaka-pangkalahatang arabal sa limang boro ng Lungsod ng New York. Ang North Shore, lalo na ang mga katabing ng San George, Tompkinsville, Hill Park, at Stapleton, ay ang pinaka-mataong bahagi ng isla; ito ay naglalaman ng mga opisyal na itinalaga ni San George makasaysayang Distrito at Ang San Paul's Avenue-Stapleton Heights Historikal na Distrito, na kung saan tampok na malaking Victoria homes. Ang Timog Shore ay mas arabal-style na komunidad at ito ay sa bahay ng dalawang at isa't kalahating milya ang haba ng FDR Boardwalk, ang ika-apat na pinakamahaba sa mundo. Sa kasaysayan, ang mga sentral at timog bahagi ng isla ay minsan dominado sa pamamagitan ng pagawaan ng gatas at mga manokun, na halos lahat ng na nawala sa ika-20 siglo. 

## Mga sanggunian 
Kategorya:Lungsod ng New York
Kategorya:Mga pulo ng Estados Unidos‎
Rio de la Plata

thumb|Ang mapa ng estuaryo.[thumb|Isang satellite view ng estuaryo, nasa kanan ang [Buenos Aires at nasa kaliwa ang Montevideo. Ang hilaga ay nasa kaliwa.]]

Ang **Rio de la Plata** (), minsan tinatawag bilang **La Plata**, ay isang estuaryo na binubuo ng Ilog Uruguay at Ilog Paraná. Ito ay isang hugis *funnel* na mala-golpong anyo ng utbig sa timog-silangang baybayin ng Timog Amerika, na may haba na 290&nbsp;km (180 mi) mula sa ilog hanggang marating nito ang Karagatang Atlantiko.

Ang pinakamalawak na estuaryo sa buong mundo, ang Rio de Plata ay may lawa na 48&nbsp;km (30 mi) kung saan nagtatagpo ang dalawang ilog at 220&nbsp;km (137 mi) kalawak sa timog-silanagn kung saan pumupunta na ang tubig sa Karagatang Atlantiko. ito ay bumubuo ng hangganan sa pagitan ng Arhentina at Uruguay, na may malalaking daungan at kabisera na Buenos Aires sa timog kanluran na kabisera ng Arhentina at Montevideo sa hilagang-silangan na kabisera ng Uruguay.

Ang basin na dinadaluyan ng ilog Uruguay at Paraná ay sumasakop sa mahigit kumulang na ika-limang bahagdan ng Timog Amerika, kasama na ang mga lugar sa timog silangang Bolivia, timog at gitnang Brazil, lahat ng Paraguay, halos lahat ng Uruguay at hilagang Arhentina. Tinatayang 57 milyong cubic metro (2 billion cubic feet) ng buhangin ay nadadala sa estuaryo kada taon, na kung saan ang kulay-tsokolate na tubig ay nadadala ng hangin at mga tides. Ang ruta ng Karagatang Atlantiko, Buenos Aires, Montevideo at marami pang lungsod ay napapanatili sa pagdadakot ng mga naiwang buhangin sa estuaryo. 

Kaurian:Mga estuaryo
Asgabat

Ang **Ashgabat** (, **Ashkhabad** din sa pagsasatitik sa Ruso o dating **Poltoratsk** sa pagitan ng 1919-1927) ay ang kabisera at pinakamalaking lungsod sa Turkmenistan, isang bansa sa Gitnang Asya. Mayroon itong populasyon na 695,300 (taya noong sensus ng 2001) at matatagpuan sa pagitan ng ilang ng Kara Kum at bulubundukin ng Kopet Dag. Pangunahing nakatira ang mga Turkumano sa Ashgabat, kasama ang mga minoryang etniko ng mga Ruso, mga Armenio, at mga Azeris. Nasa 250&nbsp;km ito mula sa ikalawang pinakamalaking lungsod sa Iran, ang Mashhad.

Kategorya:Gitnang Asya
Kategorya:Kabisera sa Asya
Paliparan

thumb|Ang karaniwang simbolo para sa mga paliparan
thumb|Paliparan

Ang isang **paliparan** ay isang lugar kung saan ang sasakyang panghimpapawid tulad ng mga eroplano, helikopter, at blimp, ay lumilipad paalis ng lupa. Ang mga sasakyang panghimpapawid ay maaari rin na naka-garahe sa paliparan. Ang isang paliparan ay binubuo ng hindi bababa sa isang ibabaw tulad ng isang daanan, isang helipad, o tubig para sa pagtaas at landing, at maaari madalas kasama ang mga gusali tulad ng garahe ng eroplano at terminal building.

Ang mga mas malaking paliparan ay maaaring may taning na ang operator ng batayang serbisyo, eroplanong pantubig docks at ramps, air traffic control, mga pasilidad pang pasahero tulad ng mga restoran at lounges, at emergency na serbisyo. Ang militar na paliparan ay kilala bilang isang airbase o air estasyon. Ang mga kataga airfield, airstrip, at aerodrome ay maaari ding magamit upang sumangguni sa mga paliparan, at ang mga tuntunin heliport, eruplanong pantubig base, at STOLport sumangguni sa airports dedikado eksklusibo sa helicopters, seaplanes, o maikling pagtaas at landing sasakyang panghimpapawid. Sa ilang mga hurisdiksiyon, ang mga kataga ng paliparan ay ginagamit kung saan ang mga pasilidad na ito ay lisensiyado bilang tulad ng mga may government organization (hal. ang US Federal Aviation Administration (FAA), Transport Canada). Sa ibang lugar sa pagkakaiba lamang ay ang isa sa mga pangkalahatang hitsura. Ngunit ang iba pang mga lugar na itakda ang isang paliparan nito sa pamamagitan ng pagkakaroon ng mga kinakailangang customs opisina atbp inaasahan ng isang port, lang ang mas pangkalahatang kataga ay paliparan ng entry.

### Mga klase ng paliparan 
Ang isang paliparan na nagseserbisyo lamang ng mga helicopter ay tinatawag na heliport. Ang isang paliparan para sa paggamit ng mga seaplanes at amphibious aircraft ay tinatawag na seaplane base. Karaniwang kasama sa naturang base ang isang kahabaan ng bukas na tubig para sa mga takeoff at landing, at mga seaplane docks para sa pagtali.  

## Sanggunian 
Kategorya:Mga paliparan
Kategorya:Pampublikong transportasyon
Pampalasa

Sa sining-pagluluto, ang **pampalasa** (Ingles: *spice*) ay tuyong buto, bunga, ugat, banakal o kahit na anumang gawa sa gulay ginagamit nang may nalaang dami bilang panagdag para pampalasa, kulay, o isang pampatagal ng pagkain na pumapatay ng mga bakterya o tumutulong sa pagpigil sa pagtubo nito.

Ginagamit ang mga rekado sa panggagamot, mga ritwal panrelihiyon, pampaganda, pabango o bilang pagkain bilang gulay. Halimbawa, ginagamit ang luyang-dilaw para pamapatagal ng pagkain; ang anis bilang pang-medisina; ang bawang bilang gulay. Sa ibang pagkakataon, may iba't-ibang silang pangalan. Kadalasang inuuri sila sa pampapalasa, butong pampalasa, ay mga kategoryang yerba. Halimbawa, karaniwang ginagamit ang baynilya bilang sangkap sa pagmamanupaktura ng pabango. Hindi tinuturing na pampalasa ang mga pampatamis mula sa halaman tulad ng asukal.

Sa kusina, may ibang ibig-sabihin ang mga damong-gamot o yerba sa mga rekado, na madahon, kulay luntian na halaman na ginagamit bilang panlasa. Maaaring gamitin ng hilaw ang mga yerbang tulad ng albahaka o oregano, at madalas na kinukutsilyo sa mas maliliit na piraso. Sa kabilang banda, pinapatuyo ang mga rekado at madalas na ginagawang pulbura. Maaaring gamiting bilang buo o bilang pulbura ang mga malilit na buto, tulad ng haras at buto ng mustasa.
thumb|200px|Mga ibat-ibang klase ng rekado
Walang sapat na ebidensyang pangklinika upang ipahiwatig na nakakaapekto ang pagkain ng mga pampalasa sa kalusugan ng tao.

Nag-aambag ang Indiya sa to 75% ng pandaigdigang produksyon ng pampalasa. Sumasalim ito sa kalinangan nila sa pamamagitan ng kanilang lutuin. Sa kasaysayan, umunlad ang kalakalan ng pampalasa sa buong subkontinenteng Indiyo gayon din sa Silangang Asya at Gitnang Silangan. Ang pangangailangan ng Europa para sa mga pampalasa ang isa sa mga kadahilanang pang-ekonomiya at pangkalinangan na himimok sa eksplorasyon noong maagang makabagong panahon.

## Mga sanggunian 
Kategorya:Panimpla
Kategorya:Halaman
Kategorya:Gulay
*
Helikopter

thumb|Helikopter 1922
[thumb|right|Isang helikopter na ginagamit ng mga taong naghahatid at nagbibigay ng [paunang-lunas.]]
thumb|right|

Ang **helikopter** (mula sa Ingles na *helicopter*) ay isang uri ng salipapaw o sasakyang lumilipad.  Pangunahing pagkakaiba sa pagitan ng helikopter at ng eruplano ang kung ano ang nagpapaangat sa kanila mula sa lupa patungo sa himpapawid.  Sa eruplano, nakakakuha ito ng puwersang pang-angat mula sa kanyang mga pakpak at pasulong na galaw, na nagmumula sa propeler o turbina ng makina ng dyet.  Sa helikopter, nanggagaling ito sa pahalang na mga rotor o ilang mga umiikot na mga talim na tila parang maliliit na mga pakpak.  Dahil dito, minsang tinatawag silang salipapaw na may mga pakpak na rotaryo o mga pakpak na umiikot.  Hinango ang salitang *helicopter* mula sa Pranses na *hélicoptère*, na nilikha ni Gustave de Ponton d'Amecourt noong 1861, na nagbuhat sa Griyegong *helix/helik-* () = "espiral", "pumapalupot", o "umiikot", at *pteron* () = "pakpak".

## Mga sanggunian 
## Ugnay Panlabas
Kategorya:Sasakyang panghimpapawid
Kategorya:Helikopter